نیویارک(آن لائن) اقوام متحدہ ٹی پاکستانی سلاہکار منیر اکرم پارینے کہ پاکستان کورونا نا برخلاف سرسہب حکمت عملی اٹ پن کٹانے، حوال نا رداٹ اقوام متحدہ ٹی پاکستانی مشن نا کنڈآن میڈیا کن اسہ غیر رسمی دود اس مس ہراٹی مستقل مندوب جنرل اسمبلی نا 75 میکو دیوان نا بابت معلومدار کرے۔ منیر اکرم پارینے کہ اینخو جنرل اسمبلی نا سیشن ہائبرڈ مریک، کماش آتا تران ویڈیو لنک نا کمک اٹ شینک کننگک، او پارینے کہ پاکستان جتا تجا فورم تیا تینا سلاہ ءِ جوان وڑ اٹ پیش کیک۔ اقوام متحدہ ٹی پاکستانی سلاہکار پارینے کہ وزیراعظم کشمیری جہد آ پاکستان نا سلاہ ءِ اسہ وار ولدا پیش کیک، وزیراعظم اسلامو فوبیا آمبار انگا ویل آ ہم ہیت کیک۔
